Diari Oficial de la Generalitat Valenciana


Sumari del DOGV 582, del 08-05-1987 (1987/808734)

ORDRE de 16 d'abril de 1987, de la Conselleria de Treball i Seguretat Social, sobre delegació de funcions en matèria de contractació administrativa i tramitació de transferències corrents.
--------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1987/04/16/(2)/dof/vci/html**

### Dades del document

Número de DOGV
:   582

Data del DOGV
:   08-05-1987

Secció del DOGV
:   DISPOSICIONS GENERALS

Número del document
:   1987/808734


Data del document
:   16-04-1987

Organisme emissor
:   Conselleria de Treball i Seguretat Social

Tipus de document
:   Ordre

Anàlisi jurídica

Ordre de 16 d'abril de 1987, de la Conselleria de Treball i Seguretat Social, sobre delegació de funcions en matèria de contractació administrativa i tramitació de transferències corrents.  
L'Ordre de 2 de juny de 1986 sobre delegació de Facultats en Matèria de Contractació Administrativa ha permès iniciar una dinàmica desconcentradora que ha redundat en una major agilitació en la tramitació dels expedients en els quals es materialitzava l'objecte de la delegació.   
Havent transcorregut prop d'un any des de la publicació de l'esmentada Ordre, és adient revisar els seus criteris, incorporant-ne l'experiència recollida en l'aplicació, en dos aspectes. D'una banda, s'eleva el límit de la delegació en el Secretari General per a contractar béns d'inversió. D'altra, es millora la flexibilitat en estendre la delegació de facultats de signatura que ja posseïa el Secretari General en l'àmbit de les unitats que en depenen directament d?ell, tot ampliant-se ara, en alguns casos, a la resta de les unitats de la Conselleria.   
En atenció d'aquests motius, i fent ús de la facultat que em confereix l'article 68 de la Llei 5/83, de 30 de desembre, de Govern Valencià, que permet delegar funcions atribuïdes al Conseller per l'article 35 de l'esmentada Llei, desenvolupades al seu torn en l'article 7 del Decret 192/85 de 9 de desembre, del Consell de la Generalitat Valenciana, pel qual s'aprova el Reglament Orgànic i Funcional d'aquesta Conselleria, i els altres preceptes legals de pertinent aplicació,   
ORDENE:  
Article primer  
Es deleguen les facultats en els Organs i termes que s'expressen tot seguit:   
1. Subministraments Menors:   
Es delega tant la facultat d?adquisició com la de la signatura de tots aquells documents originats com a conseqüència d'aquesta, en el Secretari General, Directors Generals, Directors Territorials, Caps d'Area, Directors dels Gabinets Tècnics Provincials de Seguretat i Higiene en el Treball i Directors de les Residències de Lleure, respecte de les Unitats i els Serveis que en depenen directament de cadascun, i en el Secretari General a més de les dependents directament d'aquest, respecte de la resta d'Unitats i Serveis de la Conselleria si aquest decidirà d'exercir tals facultats.   
2. Compra de béns corrents i despeses de funcionament per import no superior a deu milions de pessetes (Capítol II), exclosos els previstos en l'apartat anterior:   
Es delega en el Secretari General tant la facultat d?adquisició com la de la signatura de tots aquells documents que s'originen com a conseqüència d'aquesta.   
3. Compra de béns corrents i despeses de funcionament (Capítol II) per import superior a deu milions de pessetes:   
Es delega en el Secretari General la signatura de tots els documents que requeresquen l'execució de l'expedient administratiu, una vegada feta l'adjudicació i subscrit el corresponent contracte per l'Organ competent.   
4. Inversions (Capítol VI) per un import no superior a un milió de pessetes:   
Es delega en el Secretari General la competència per a realitzar-ne la preparació i execució.   
5. Inversions (Capítol VI) per un import superior a un milió de pessetes:   
Es delega en el Secretari General la signatura de tots els documents que requeresquen l'execució de l'expedient administratiu, una vegada feta l'adjudicació i subscrit el corresponent contracte per l'Organ competent.   
6. Transferències corrents (Capítol IV):   
a) Es delega en el Secretari General la signatura de tots els documents que requeresquen la preparació i execució de totes les transferències corrents aprovades pel Consell i, a més, les aprovades per qualsevol òrgan de la Conselleria si aquell decidirà d'exercir tal facultat.   
b) Es delega en els Directors Generals la signatura de tots aquells documents que requeresquen la preparació i execució de totes aquelles transferències corrents aprovades per aquestos dins l'àmbit de llur respectiva competència.   
c) Es delega en els Directors Territorials i Caps d'Area la signatura de tots aquells documents que requeresquen la preparació i execució de totes aquelles transferències corrents aprovades per aquestos dins l'àmbit de llur respectiva competència.   
Article segon  
En les Resolucions dictades i en els documents autoritzats com a conseqüència del que disposa aquesta Ordre, haurà de fer-se constar aquesta circumstància, sense que còpia en cap cas la delegació de les competències rebudes.   
Article tercer  
Les Resolucions dictades en virtut de la delegació conferida per aquesta Ordre esgotaran la via administrativa, d'acord amb el que estableix l'article 118 de la Llei de Procediment Administratiu.   
DISPOSICIONS FINALS  
Primera  
Queda derogada l'Ordre de 2 de juny de 1986, de la Conselleria de Treball i Seguretat Social, sobre Delegació de Facultats en matèria de contractació Administrativa.   
Segona  
Aquesta Ordre vigirà l'endemà de la publicació en el Diari Oficial de la Generalitat Valenciana.   
València, 16 d'abril de 1987.   
El conseller de Treball i Seguretat Social  
MIQUEL DOMENECH I PASTOR


Còpia Permalink ELI